MSCI ลดน้ำหนัก “หุ้นไทย” ฉุดเงินไหลออก 73 ล้านเหรียญฯ
MSCI ลดน้ำหนัก “หุ้นไทย” ฉุดเงินไหลออก 73 ล้านเหรียญฯ ขณะที่มีการลดน้ำหนักหุ้น ได้แก่  CPALL, PTT, SCC, AOT, BDMS, ADVANC, PTTEP, PTTGC, DELTA, GULF ถูกลดตัวละ 6.4 ล้านเหรียญฯ ถึง 2 ล้านเหรียญฯ
MSCI ลดน้ำหนัก “หุ้นไทย” ฉุดเงินไหลออก 73 ล้านเหรียญฯ มีผล 30 พ.ย. นี้
12 พ.ย. 2564

บริษัท หลักทรัพย์ โนมูระ พัฒนสิน จำกัด (มหาชน) ระบุว่า เมื่อวันที่ 12 พ.ย. 2564  MSCI Rebalance Update  MSCI ประกาศรายชื่อหุ้นชุดใหม่แล้ว ทั้งหมดจะมีผล 30 พ.ย.นี้
ทั้งนี้ MSCI EM ASIA  น้ำหนักการลงทุนเพิ่มขึ้น 0.19% สู่ 78.65% ใน MSCI EM
สำหรับประเทศที่ถูกเพิ่มน้ำหนักมี 4 ประเทศ ได้แก่ เกาหลีใต้ (เพิ่มขึ้น 484 ล้านเหรียญฯ) อินเดีย (เพิ่มขึ้น 469 ล้านเหรียญฯ) ฟิลิปปินส์ (เพิ่มขึ้น 111ล้านเหรียญฯ) และมาเลเซีย (เพิ่มขึ้น 64 ล้านเหรียญฯ)
ส่วนประเทศที่ถูกลดน้ำหนักมี 5 ประเทศ ได้แก่ ไต้หวัน (ลดลง 255 ล้านเหรียญฯ), ไทย( ลดลง 73.3 ล้านเหรียญฯ), อินโดนีเซีย (ลดลง 59 ล้านเหรียญฯ), ปากีสถาน (ลดลง 58 ล้านเหรียญฯ) และจีน (ลดลง 25 ล้านเหรียญฯ)
อย่างไรก็ตาม MSCI Thailand ถูกลดน้ำหนักลง -0.02% สู่ 1.64% คิดเป็นแรงขาย 73 ล้านเหรียญฯ
ขณะที่ MSCI Global Standard Index ของไทยไม่มีหุ้นเข้า/ออกใหม่ (แต่มุมมองกลยุทธ์ มองเป็นบวกต่อ BAM &amp; RATCH คาดว่าจะฟื้นตัววันนี้ หลังพลิกไม่หลุด)
อีกทั้งมีการลดน้ำหนัก ได้แก่  CPALL, PTT, SCC, AOT, BDMS, ADVANC, PTTEP, PTTGC, DELTA, GULF ถูกลดตัวละ -6.4 ล้านเหรียญฯ ถึง -2 ล้านเหรียญฯ